Larmas e risadas

Da Khalil Gibran, translaziun Reto Capeder

Ina saira sa scuntran ina hiena ed in crocodil a la riva dal Nil. 
Els sa salidan e la hiena di: "Co vai, mes signur?"
Il crocodil respunda: "Cun mai vai mal! Mintgatant bragel jau da spira dolur e quità e tut che pretenda che jau bragia be ‘larmas da crocodil’ e quai ma fa mal." 
La hiena respunda sin quai: "Ti discurras da tia dolur e da tes quitads. Ma pensa ina giada er a mai! Jau ves la bellezza dal mund e sias miraclas e ri da tut smirvegl. E tge din ils abitants dal guaud primitiv: "Igl è be la risada d’ina hiena!"